વર્ધન પોતાના દાદાના ગુરુ અને નેશનલ એવોર્ડ વિનર એક્ટર સત્યદેવ દુબે પાસે ટ્રેનિંગ લઈ રહ્યો છે. તે કહે છે કે 'મને લખવાનો અને ડાયરેકશનનો પણ શોખ છે પરંતુ એક્ટિંગ મારો પ્રથમ પ્રેમ છે. દુબેજીએ મને બેકસ્ટેજનું કામ આપ્યું. હું કાસ્ટ અને ક્રૂને ચા પીવડાવતો હતો અને સ્ટેજ પણ સાફ કરતો હતો. થોડાં સમય પછી મને નાના મોટા રોલ મળવા લાગ્યા. મને લીડ રોલની પણ તક મળી.' વર્ધન ચાર્લી ચેપ્લીન, કિશોર કુમાર અને અમરીશ પૂરીનો ફેન છે. તે પોતાના દાદાને પ્રથમ ગુરુ માને છે. તે કહે છે 'મારા માટે મારા દાદા ભગવાન સમાન છે જેમને હું પૂજું છું.'